
72.   AARGANG 


VEJEN,  SANDHEDEN  OG  LIVET. 

(Af  Ældste  Orson  F.  Whitney  af  de  Tolvs  Raad.) 


I. 
HIMMELENS  FØRSTE  LOV. 

Alexander  Pope,  en  engelsk  Digter  i  det  attende  Aarhun- 
drede,  var  Ophavsmanden  til  denne  Sætning:  »Orden  er  Him- 
melens første  Lov«,  en  Udtalelse,  der  er  bleven  til  et  Ordsprog, 
holdt  hojt  i  Ære  paa  Grund  af  dets  Alder  og  ærværdige  Op- 
rindelse. Pope  havde  en  Maade  at  fremsætte  sine  Tanker  paa, 
der  gjorde  et  mægtigt  Indtryk  paa  det  læsende  Publikum  i 
hans  Tid,  og  mange  Mennesker  i  dannede  og  oplyste  Kredse 
lod  hans  Ord  staa  ved  Magt  uden  at  tvivle  om  Rigtigheden. 

Den  forste,  der  saavidt  jeg  véd,  drog  Sandheden  af  denne 
Udtalelse  i  Tvivl,  var  George  Q.  Cannon,  ogsaa  en  Englænder 
og  i  mange  Aar  Medlem  af  det  forste  Præsidentskab  for  Jesu 
Kristi  Kirke  af  Sidste-Dages  Hellige,  hvilken  hoje  Stilling 
han  indtog  ved  sin  Død.  Han  erklærede,  at  Orden  var  en  Folge 
og  ikke  en  Aarsag;  den  var  et  Resultat  af  Lydighed,  uden 
hvilken  det  var  umuligt  at  have  Orden.  »Lydighed  er  Him- 
melens forste  Lov,«  sagde  Præsident  Cannon,  »og  den  Orden, 

der  hersker  der,  er  Følgen  deraf.«  Hvem  kan  modsige  denne 
Paastand?  Er  det  ikke  et  aabenbart  rigtigt  Standpunkt? 

At  Lydighed  er  en  nødvendig  Betingelse  for  Orden,  vil  er- 
kendes af  enhver,  der  blot  overfladisk  lægger  Mærke  til  Men- 
neskers og  Nationers  daglige  Affærer.  Alle  Regeringer  kræ- 
ver Lydighed  af  deres  Undersaatter  —  Lydighed  til  Love  ud- 
arbejdet med  Almenhedens  Velfærd  for  Øje.  Uden  saadan 
Lydighed  kunde  der  ikke  være  Fred  eller  Beskyttelse  i  Lan- 
det; Forvirring  vilde  gøre  sig  gældende  og  Lovløshed  herske 
overalt.  Dette  er  de  fleste  Mennesker  villige  nok  til  at  ind- 
rømme, naar  Talen  er  om  jordiske  Regeringer.  Men  nogle 
synes  at  finde  det  mærkeligt,  at  den  guddommelige  Regering 
skulde  blive  forvaltet  efter  lignende  Grundsætninger,  men 
med  et  højere  Maal  for  Øje. 

En  af  mine  Venner,  en  Amerikaner,  gav  mig  en  Gang  føl- 
gende Spørgsmaal:  »Hvorfor  skulde  jeg  tilhøre  et  Kirkesam- 
fund? Hvorfor  raaa  jeg  slutte  mig  til  en  Trosbekendelse  elier 
underkaste  mig  en  Ceremoni  for  at  blive  indladt  i  Kristi  Rige? 
Jeg  har  altid  gjort,  hvad  jeg  ansaa  for  at  være  rigtigt;  jeg  har 
været  sandfærdig,  ærlig,  dydig  og  godgørende.  Hvorfor  er  det 
ikke  nok?  Hvorfor  er  det  ikke  tilstrækkeligt  at  have  Fred  med 
Gud  for  at  indgaa  i  Himmeriges  Rige?« 

Jeg  svarede  i  det  væsentligste  som  folger:  »Lad  os  antage, 
at  du  er  en  Udlænding,  født  i  England,  Skandinavien  eller 
paa  en  af  Øerne  i  Havet,  og  du  kommer  til  Amerika  og  ønsker 
at  blive  Borger  af  de  Forenede  Stater.  Naar  det  bliver  dig  for- 
talt, at  du  maa  erklære  dig,  udtage  Borgerskabspapirer,  af- 
sværge al  Forpligtelse  til  nogen  fremmed  Magt  og  ære  og  op- 
holde de  Forenede  Staters  Love  og  Anordninger,  da  vilde  du 
maaske  svare:  Hvad  skal  alt  det  dog  gøre  godt  for?  Jeg  er  en 
ærlig  Mand;  jeg  har  altid  opført  mig  godt,  jeg  er  moralsk, 
dannet  og  velopdragen.  Hvorfor  er  det  ikke  nok?  Hvorfor 
skulde  det  ikke  berettige  mig  til  at  stemme,  indtage  Embeder, 
erhverve  mig  Land  og  nyde  alle  en  fri  Amerikaners  Privi- 
legier? Tror  du,  at  en  saadan  Forklaring  vilde  nytte  noget? 

Nej,  aldeles  ikke.  Du  indser  dens  Uholdbarhed  ligesaa  hur- 
tigt, som  Regeringen  ser  den  og  forkaster  din  Ansøgning.  Du 
vilde  ikke  forvente  at  blive  Borger  af  de  Forenede  Stater  eller 
af  noget  andet  Land  paa  dine  egne  Betingelser.  Hvorfor  saa 
tro,  at  du  kan  komme  ind  i  Guds  Rige  paa  nogen  anden 
Maade  end  den,  som  Kongen  selv  har  anordnet?« 

Menneskene  maa  ikke  stole  paa  deres  egne  personlige  Egen- 
skaber, naar  de  ansoger  om  Borgerskab  i  Kristi  Kirke.  Opfyldt 
af  Ydmyghedens  Aand  og  ikke  af  Selvretfærdighed  maa  man 
træde  frem  for  Himmelens  Herre.  Farisæeren,  der  under  sin 
Andagt  takkede  Gud  for,  at  han  ikke  var  som  andre  Menne- 
sker, var  mindre  i  Guds  Øjne  end  Tolderen,  der  ogsaa  bad, 
men  paa  en  anden  Maade,  idet  han  slog  sig  for  sit  Bryst 
sigende:  »Gud,  vær  mig  arme  Synder  naadig.«  Tilbøjelig- 
heden til  at  rose  sig  selv  og  diktere  de  Betingelser,  paa  hvilke 
man  er  villig  til  at  lade  sig  velsigne,  er  meget  almindelig, 
men  vil  ved  nærmere  Eftertanke  vise  sig  at  være  unyttig  til 
Frelse.  Sanddruhed,  Ærlighed,  Dyd  og  Godgørenhed  —  disse 
er  alle  herlige  Egenskaber  og  ypperlige  Værdier.  De  beriger 
Sjælen  under  alle  Forhold,  indenfor  saavel  som  udenfor  Guds 
Rige.  Men  de  er  ikke  værdifulde  nok  til  at  købe  et  Adgangs- 
kort til  dette  Rige.  De  rækker  langt,  men  ikke  langt  nok  til,  at 
de  kan  skaffe  os  Frelse.  Der  er  kun  en  gyldig  Adgangsbillet  til 
Guds  Kirke  og  Rige,  og  paa  denne  er  stemplet  Ordet  »Lydig- 
hed«. 

Profeten  Joseph  Smith  fremsatte  følgende  inspirerede  Ud- 
talelse: »Der  blev  en  Lov  uigenkaldeligt  fastsat  i  Himmelen, 
før  denne  Jords  Grundvold  blev  lagt,  ifølge  hvilken  alle  Vel- 
signelser er  forjættet;  og  naar  vi  erholder  nogen  som  helst 
Velsignelse  fra  Gud,  saa  er  det  ved  Lydighed  til  den  Lov, 
ifølge  hvilken  Velsignelsen  blev  forjættet.«  Alle  Velsignelser 
kommer  formedelst  Lydighed.  De  kan  ikke  komme  paa  nogen 
anden  Maade.  Grænselinien  mellem  Lydighed  og  Ulydighed 
mod  guddommelige  Love,  naar  disse  Love  kendes,  er  Linien 
der  adskiller  de  retfærdige  fra  de  uretfærdige. 

Da  Frelseren  sagde  om  Faderen:  »Han  lader  sin  Sol  opgaa 
over  onde  og  gode  og  lader  det  regne  over  retfærdige  og  uret- 
færdige,« da  mente  han  ikke,  at  Gud  ikke  gor  Forskel  paa  de 
to  Slags  Mennesker,  han  mente,  at  Gud  er  retfærdig  mod 
begge  —  retfærdig  endog  mod  de  uretfærdige,  over  hvem  han 
sender  sin  Regn  og  Solskin,  der  faar  deres  Frugthaver  til  at 
blomstre  og  deres  Vingaarde  til  at  bære  ligesaa  meget  som  de 
retfærdiges,  forudsat  at  Forholdene  er  ens  i  begge  Tilfælde, 
og  de  er  lige  lydige  mod  Agerdyrkningens  Love. 

Men  Sol  og  Regn  er,  ligesom  alle  andre  Velsignelser,  kun  til 
saadanne,  som  har  fortjent  dem,  og  ikke  til  andre.  Dersom  de 
uretfærdige  her  ikke  havde  »holdt  deres  første  Provestand« 
og  ikke  i  den  forrige  Tilværelse  til  en  vis  Grad  havde  under- 
kastet sig  guddommelig  Lov,  vilde  de  ikke  være  blevne  givne 
»en  anden  Prøvestand«,  vilde  ikke  have  været  anbragt  midt  i 
saadanne  Forhold,  hvor  en  rig  Høst  belønner  den  flittige 
Agerdyrker  under  Solens  Varme  og  den  milde  Regn. 

Men  der  er  andre  og  storre  Velsignelser  at  opnaa  end  disse, 
der  angaar  Sædemarken  eller  Værkstedet.  Guds  Gaver  er 
aandelige  saavel  som  timelige.  Men  hvad  end  de  monne  være, 
saa  er  der  en  stor  Lov,  der  styrer  og  kontrollerer  deres  Ud- 
deling —  Lydighedens  højeste  Lov.  Et  Menneske  kan  ikke 
blive  Medlem  af  Kristi  Kirke  ved  at  være  en  dygtig  Land- 
mand eller  Frugtavler,  ved  at  udmærke  sig  som  Købmand 
eller  i  det  offentlige  Livs  Affærer;  og  et  Menneske  kan  staa 
som  Medlem  af  Kirken  og  dog  ikke  have  Ret  til  Templets  Vel- 
signelser. Der  skal  mere  end  en  Haandværkers  Dygtighed  til 
for  at  komme  ind  i  Himmeriges  Rige.  Der  er  kun  én  Vej  ind  i 
det  Rige,  og  enhver,  der  prøver  paa  at  opbryde  Laasen  eller 
klatre  over  Muren,  vil  blive  behandlet  som  en  Tyv  og  en  Ro- 
ver, siger  Skriften. 

Alle  Velsignelser  kommer  formedelst  Lydighed.  Det  er  den 
magiske  Kæp,  der  slaar  paa  den  guddommelige  Rigdoms- 
kildes Sten  og  faar  den  til  at  afgive  levende  Vand.  Og  de  mest 
lydige  er  de  mest  velsignede.  Der  er  »mange  Boliger«  i  Guds 

store  Hus,  og  de  prægtigste  og  herligste  af  disse  er  for  saa- 
danne,  som  viser  Husets  Herre  den  mest  fuldkomne  Lydighed 
i  alle  Ting. 

EN  MEGET  DAARLIG  VANE. 

Nogle  Mennesker  har  den  Idé,  at  Banden  og  Sværgen  gør 
deres  Sprog  mere  kraftigt  og  giver  deres  Ord  større  Vægt.  De 
synes  at  tro,  at  Eder  gør  deres  Tale  mere  eftertrykkelig  og  til- 
lidsvækkende, end  hvis  de  havde  undladt  at  sværge.  Er  denne 
Mening  rigtig?  Bliver  en  Drengs  eller  Mands  Oprigtighed  i 
Folks  Øjne  større,  fordi  han  sværger?  Absolut  ikke.  Det  er 
som  oftest  Tilfældet,  at  de  mest  overfladiske,  upaalidelige  og 
karakterløse  Mennesker  smykker  deres  Tale  med  Eder.  De 
frygter  for,  at  deres  Tilhørere  ikke  vil  tro  dem,  undtagen  de 
sværger,  og  de  bruger  Eder  for  at  overbevise  Folk  om,  at  de 
er  ærlige.  Mænd  med  Erfaring  bliver  dog  ikke  narrede  paa 
denne  Maade.  De  forstaar  Menneskenaturen  for  godt  til  at  tage 
saadanne  Udtryk  for  at  være  Beviser  paa  Sandhed  eller  Op- 
rigtighed, og  det  Menneske,  der  bruger  dem,  bliver  ikke  i 
mindste  Maade  troet  fremfor  andre,  der  ikke  sværger.  I  Virke- 
ligheden er  de  snarere  tilbøjelige  til  at  mistro  en  saadan 
Mand. 

Blandt  de  Sidste-Dages  Hellige  anses  det  for  i  højeste  Grad 
urigtigt  at  bande.  Guds  Ord  er  saa  tydeligt  vedrørende  dette 
Punkt,  at  de  ikke  kan  sværge  uden  at  paadrage  sig  Fordom- 
meise. Herren  lærte  os,  at  det  er  en  stor  og  alvorlig  Synd  at 
tage  hans  Navn  forfængeligt.  Selv  i  vore  Bønner  til  ham  bør 
vi  være  forsigtige  og  ikke  bruge  vor  Faders  Navn  for  ofte. 
Herren  vil  drage  sit  Folk  til  Ansvar,  dersom  de  misbruger 
hans  hellige  Navn. 

I  1847,  da  flere  Selskaber  af  Kirkens  Medlemmer  forlod 
Winter  Quarters  for  at  følge  Pionererne  til  Klippebjergene, 
kom  de  til  Elk  Horn  Floden,  hvor  Vandet  var  saa  dybt,  at  de 
maatte  færges  over.  En  Pram  blev  bygget,  og  Vogne  og  Men- 

nesker  blev  ført  over  paa  den.  En  af  de  unge  Mænd,  som  ar- 
bejdede paa  denne  Pram,  var  kommen  i  Vane  med  at  bande, 
og  han  forte  et  meget  upassende  Sprog.  En  af  de  Tolv  over- 
hørte ham  en  Dag.  Han  forfærdedes  derover  og  kaldte  den 
unge  Mand  til  Side  og  fortalte  ham,  at  det  var  meget  urigtigt, 
ja  endog  syndigt  at  bruge  et  saadant  Sprog  og  tage  Herrens 
Navn  forfængeligt.  Men  hans  Raad  havde  liden  eller  ingen 
Indvirkning  paa  den  unge  Mand.  Maaske  han  tænkte,  ligesom 
saa  mange  andre,  at  det  ikke  kom  denne  Mand  ved,  hvorledes 
han  talte,  og  at  han  vilde  vise  ham,  at  han  kunde  gøre,  som 
han  vilde.  Han  fortsatte  med  sin  Banden.  Nogle  Dage  efter 
havde  han  og  en  Kammerat  Lejlighed  til  at  følges  ad  til  Win- 
ter Quarters.  Paa  Vejen  blev  de  overfaldne  af  Indianere,  og 
denne  unge  Mand  blev  dræbt;  hans  Ledsager  undslap. 

Vi  kendte  en  ung  Mand,  der  brugte  et  meget  uhovisk  Sprog, 
især  naar  Vreden  lob  af  med  ham,  og  det  gjorde  den  meget 
ofte.  Han  havde  været  i  Nauvoo  Tempel  og  modtaget  sine  Be- 
gavelser og  vidste  derfor,  hvor  syndigt  det  var  at  tage  Herrens 
Navn  forfængeligt,  og  hvad  Straffen  derfor  burde  være.  Han 
blev  advaret  mod  at  fremture  i  denne  Vane.  Han  indrømmede 
sin  Fejl,  men  undskyldte  sig  med,  at  han  var  saa  hidsig  og 
svor,  før  han  tænkte  paa,  hvad  han  gjorde.  Vi  havde  Foleisen 
af,  at  dersom  han  ikke  omvendte  sig  fra  denne  Synd,  vilde 
han  før  eller  senere  møde  en  voldsom  Død.  Han  var  ikke 
uvidende  om  Guds  Lov  og  havde  gjort  den  Pagt  med  Herren, 
at  han  vilde  holde  hans  Navn  i  Ære.  Nogen  Tid  efter  blev  vi 
meget  bedrøvet,  men  ikke  overrasket  over  at  høre,  at  han  og 
nogle  andre,  der  kørte  Tømmer  hjem  fra  Bjergene,  var  bleven 
overfaldne  af  Indianere  og  denne  unge  Mand  dræbt! 

Nogle  kan  sige:  »Aa,  disse  Mænd  var  maaske  bleven  dræbte 
alligevel,«  Maaske,  vi  siger  ikke,  at  de  ikke  vilde  være  bleven 
dræbte  paa  denne  Maade,  dersom  de  ikke  havde  taget  Herrens 
Navn  forfængeligt;  men  vor  Mening  er,  at  dette  var  en  in- 
direkte Aarsag  til  deres  Skæbne.  Hvor  kan  en  Mand  eller 
Kvinde,  der  tager  Guds  Navn  forfængeligt,  bede  Herren  vel- 

signe  og  bevare  sig?  Vil  Herren  velsigne  de,  der  bespotte  ham 
og  behandler  hans  Navn  med  Foragt?  Herren  har  sagt:  »Du 
skal  ikke  tage  Herren  din  Guds  Navn  forfængelig;  thi  Her- 
ren skal  ikke  lade  den  være  uskyldig,  som  tager  hans  Navn 
forfængelig.« 

»Hver  den,  som  sværger,  skal  blive  afskaaret.« 

»I  maa  aldeles  ikke  sværge.« 

»Men  eders  Tale  skal  være  ja,  ja,  nej,  nej;  hvad  der  er  ud 
over  dette,  er  af  det  onde.« 

Vilde  en  Mand  sværge  i  en  Konges  eller  Kejsers  Nær- 
værelse? Hvorledes  tør  han  saa  vove  at  sværge  i  Kongernes 
Konges  Nærværelse?  Hvad  Fordel  er  der  ved  at  sværge?  Kan 
nogen  nævne  en  eneste?  Ingen  bliver  troet  bedre  eller  agtet 
højere  som  Følge  af  hans  Eder.  Der  er  ingen  særlig  Fornøjelse 
ved  at  sværge,  og  ingen  har  nogen  Fornøjelse  af  at  høre  paa 
det. 

»Hvad  betaler  Satan  dig  for  din  Banden?«  sagde  en  Mand 
til  Drengen,  der  bandte  over  et  Uheld  med  sin  Cykle. 

»Han  betaler  mig  ikke  noget,«  var  Svaret. 

»Naa,«  sagde  Manden,  »du  arbejder  billigt!  At  lægge  al 
Dannelse  til  Side,  at  nedsætte  dig  selv  i  dine  Venners  og  or- 
dentlige Folks  Øjne,  at  taale  din  egen  Samvittigheds  Be- 
brejdelser og  at  risikere  at  tabe  din  Sjæl  —  at  gøre  alt  dette 
for  intet!  Du  arbejder  i  Sandhed  billigt  —  ganske  overordent- 
lig billigt.«  Juvenile  Instructor. 


TANKE-GLIMT. 

Da  Demaratus  blev  spurgt,  om  han  var  tavs,  fordi  han  var 
en  Tosse,  eller  fordi  han  manglede  Ord,  svarede  han:  »En 
Tosse  kan  ikke  holde  sin  Mund.« 

At  falde  i  Synd  er  menneskeligt;  at  angre  og  fortryde  Synd 
er  helligt;  at  rose  sig  af  Synd  er  djævelsk.  Fuller. 

PRÆSIDENT  H.  J.  CHRISTIANSENS  DØD. 

Den  20.  Juni  modtog  vi  Budskabet  om,  at  tidligere  Præsi- 
dent for  den  skandinaviske  Mission,  Patriark  H.  J.  Christian- 
sen, var  død  i  sit  Hjem  i  Salt  Lake  City  den  27.  Maj  efter 
nogle  Ugers  Sygeleje.  Begravelsen  fandt  Sted  den  30.  Maj  fra 
17.  Wards  Forsamlingshus  under  stor  Deltagelse. 

Broder  Christiansen  var  en  kendt  og  elsket  Skikkelse  blandt 
de  skandinaviske  Sidste-Dages  Hellige  i  Zions  Dale  saavel 
som  i  de  nordiske  Lande,  hvor  han  ialt  tilbragte  17  Aar  som 
Missionær,  den  sidste  Gang  som  Præsident  over  Missionen  i 
et  Tidsrum  af  6  Aar.  Han  blev  født  ved  Roskilde,  Danmark, 
den  9.  Januar  1848  og  var  saaledes  fyldt  75  Aar,  da  han  døde. 
Han  blev  Medlem  af  Kirken  den  26.  December  1871  og  rejste 
til  Utah  Aaret  efter. 

Lige  siden  han  modtog  Evangeliet  har  han  været  virksom  i 
Kirkens  Tjeneste.  I  længere  Tid  var  han  Missionær  blandt  de 
skandinaviske  Folk  i  Zion  og  var  indtil  1914  Redaktør  af  »Bi- 
kuben«. Under  sit  Missionsarbejde  i  Danmark  og  Norge  blev 
han  bekendt  med  Tusinder  af  Mennesker,  der  elskede  og  ag- 
tede ham  som  en  Ven  og  Broder  og  som  en  virkelig  Herrens 
Tjener.  Han  var  stærk  i  Troen,  og  han  viste  sin  Tro  i  sine 
Gerninger  ved  at  ofre  sin  Tid  og  sine  Evner  i  Herrens  Tje- 
neste og  for  Evangeliets  Fremme.  Frejdigt  og  frimodigt  bar 
han  sit  Vidnesbyrd  til  høje  og  lave  i  By  og  paa  Land  og  var 
i  Stand  til  at  indlemme  henimod  400  Personer  i  Jesu  Kristi 
Kirke. 

I  Følelsen  af  at  have  udført  sit  Arbejde  og  fuldendt  Lobet 
hensov  han  lykkelig  og  tilfreds  i  Haabet  om  en  herlig  Op- 
standelse. Maatte  Guds  Fred  og  Naade  hvile  over  hans  Kære 
i  Hjemmet  og  give  dem  Trøst  og  Lindring  under  Sorgen  over 
hans  Bortgang.  J.  S.  H. 

ANKOMST  OG  BESKIKKELSE. 

Ældste  F.  Leroy  Gurtz  ankom  til  Kobenhavn  den  12.  Juni 
og  Ældste  Andrew  Mollerup  ankom  den  3.  Juli.  Begge  disse 
Brodre  er  fra  Salt  Lake  City.  De  er  beskikkede  til  at  arbejde 
som  Missionærer  i  Aalborg  Konference. 

John  S.  Hansen, 
Missionspræsident. 


DET  EVIGE  EVANGELIUM. 
Det  samme  i  alle  Uddelinger. 

(Tale  af  Ældste  James  E.  Talmage  af  de  Tolvs  Raad,  holdt  i  Taber- 
naklet i  Salt  Lake  City  den  11.  Marts  1923.) 

(Fortsat  fra  Side  196.) 

LOVEN  OG  EVANGELIET. 

Israeliterne,  som  Moses  forte  ud  af  Ægypten,  viste  sig  snart 
at  være  aldeles  uværdige  til  at  modtage  Evangeliet,  og  der- 
som de  skulde  dommes  efter  dets  Forskrifter,  vilde  de  komme 
under  Fordommeise.  Derfor  gav  Herren  dem,  i  Stedet  for 
Evangeliets  hojere  Leveregel,  noget,  der  udtrykkeligt  kaldes 
»Loven«,  og  som  mere  udforligt  betegnes  de  kødelige  Befalin- 
gers Lov.  Kærnen  i  denne  Lov  er  Ordene  »du  skal«  og  »du 
skal  ikke«,  og  dersom  du  undlader  at  gore,  hvad  der  er  paa- 
lagt dig,  skal  Straffen  komme  over  dig  i  Hast,  og  dersom  du 
gor  noget  af  det,  som  du  er  befalet  ikke  at  gore,  da  skal  Straf- 
fen derfor  ramme  dig  i  al  sin  Strenghed.  De  kunde  ikke  over- 
lades til  sig  selv.  De  var  lig  uartige  Børn  i  Skolen,  og  derfor 
blev  Loven  givet  til  dem  som  en  Tugtemester,  som  Paulus 
kalder  den,  for  at  bringe  dem  til  Gud. 

Moses  kæmpede  ivrigt  for  at  faa  dem  til  at  forstaa  deres 
Stilling  og  bringe  dem  tilbage  til  deres  Fædres  Gud;  og  Her- 
ren gjorde  alt,  hvad  han  kunde,  havde  jeg  nær  sagt;  han 
gjorde  i  Sandhed  alt,  hvad  nogen  kunde  forvente  for  at  faa 
disse  Mennesker  til  at  vende  sig  til  ham  og  erindre  den  Pagt, 

han  havde  gjort  med  deres  Fædre,  Abraham,  Isak  og  Jakob. 
Men  de  vilde  ikke  tage  mod  Fornuft,  og  Herren  maatte  holde 
dem  isolerede  i  Ørkenen  i  en  lang  Tidsperiode,  indtil  en  ny 
Slægt  var  vokset  op,  der  ikke  kendte  noget  til  de  ægyptiske 
Orgier  og  ikke  var  fordærvet  af  disse  afguderiske  Ceremonier. 

Herren  holdt  dem  sammen  paa  denne  Maade  og  satte  dem 
under  den  mindre  Lov,  der  i  dens  kodificerede  Form  kaldes 
Mose  Lov,  administreret  under  Præstedømmets  mindre  Orden 
eller  under  det  aronske  Præstedømme,  thi  Aron  blev  deres 
Ypperstepræst  efter  denne  Præstedømmets  Orden  og  forval- 
tede sit  Embede  under  Mose  Ledelse,  thi  Moses  var  en  Præst 
efter  den  højere  Orden,  efter  Melchizedeks  Vis  ligesom  Abra- 
ham, der  betalte  Tiende  til  ham,  hvilket  Præstedomme  er  efter 
Guds  Søns  Orden. 

Da  nu  Moses  blev  taget  bort  fra  dem,  var  de  overladt  til  det 
mindre  Præstedømmes  Betjening,  hvilket  fortsattes  ned  gen- 
nem Tiderne  til  Kristus.  Men  der  var  Mænd  fra  Tid  til  anden, 
som  blev  oprejst  af  Herren,  hvilke  besad  det  højere  eller  mel- 
chizedekske  Præstedomme;  Mænd,  der  samtalede  med  Gud, 
som  Moses  havde  gjort;  Mænd,  til  hvem  Herren  tilkendegav 
sig.  Men  dette  højere  Præstedømme  var  ikke  operativt  paa 
Jorden  i  et  organiseret  System,  saaledes  som  det  mindre  eller 
aronske  Præstedømme;  men  saadanne  store  Profeter  som 
Esaias,  Jeremias,  Ezekiel,  Daniel  lige  ned  til  Malakias  har 
uden  Tvivl  været  i  Besiddelse  af  dette  Præstedomme  og  ud- 
førte deres  Mission  og  profetiske  Arbejde  formedelst  dette. 

Da  kom  Kristus  i  Tidernes  Midte,  da  Menneskene  igen 
havde  tabt  Kundskaben  om  Gud  med  Undtagelse  af  de  faa  i 
Israel,  der  endnu  stræbte  efter  at  tjene  ham. 

Men  tænk  paa  den  lange  Tidsperiode  mellem  Moses  og  Kri- 
stus, i  hvilken  Israel  vedblivende  modsætter  sig  Herrens  Lov 
og  ikke  vil  lyde  deres  Gud  eller  holde  deres  Pagter.  Herren 
talte  ofte  til  dem  gennem  sine  Tjenere;  sommetider  talte  han 
i  Vrede  og  irettesatte  dem  for  deres  Vantro.  Han  fortalte  dem, 
hvad  han  vilde  gøre  for  dem,  hvis  de  vilde  tjene  ham,  sigende: 

»Eders  Fjender  skal  være  mine  Fjender  og  eders  Venner  mine 
Venner.  Jeg  vil  velsigne  dem,  der  velsigner  eder,  og  forbande 
dem,  der  forbander  eder,  og  jeg  vil  være  eders  Gud.  Men  der- 
som I  ikke  vil  holde  mine  Bud,  dersom  I  vender  eder  til  Af- 
guder, som  nogle  af  eder  har  gjort,  da  skal  eders  Fjender 
komme  over  eder  og  adsprede  eder  eller  føre  eder  i  Trældom, 
og  I  skulle  blive  til  et  Ordsprog  og  til  Spot  i  Verden;  da  skulle 
I  stønne  under  eders  tunge  Byrder,  og  I  skulle  blive  et  Folk 
uden  eders  eget  Larid.« 

Det  viste  sig  snart,  at  Israel  havde  truffet  sit  Valg  og  fulgte 
efter  fremmede  Guder,  hvilket  bragte  Forbandelse  over  Fol- 
ket. Det  blev  adspredt  over  hele  Jorden.  Men  efter  at  have  talt 
til  dem  i  Vrede  mange  Gange,  sagde  Herren  til  dem:  »Jeg  vil 
ikke  altid  glemme  eder.  Jeg  vil  glemme  min  Vrede,  eftersom 
Tiden  gaar,  og  I  begynder  at  omvende  eder.  Og  naar  I  vende  r 
eder  til  mig,  naar  I  er  rede  til  at  komme  hjem,  vil  jeg  glad 
byde  eder  velkommen.  Uagtet  jeg  har  adspredt  eder  blandt 
alle  Nationer,  vil  jeg  sende  mine  Jægere  og  Fiskere  ud  for  at 
bringe  eder  tilbage  til  det  Land,  som  jeg  har  givet  eder.« 

Denne  Indsamling  er  vi  nu  Vidne  til.  Dagen  er  nær,  da 
Juda  skal  samles  til  Jerusalem,  og  de  adspredte  Israels  Stam- 
mer forsamle  sig  i  Zion,  det  vestlige  Kontinent.  Dagen  er  nær, 
da  de  skal  føres  hjem  til  deres  Arveland  og  Loven  gaa  ud  fra 
Zion  og  Herrens  Ord  fra  Jerusalem.  Vi  er  Vidne  til  Opfyldel- 
sen af  disse  Lofter,  men  udtyder  vi  dem  rigtigt?  Er  Nutidens 
Israel  bekendt  med  deres  Gud? 

NUTIDENS  ALTRE  FOR  EN  UKENDT  GUD. 
Sidste-Dages  Hellige,  er  der  noget  Alter  i  eders  Hjem,  ind- 
viet til  den  ukendte  Gud,  eller  kender  I  ham  og  taler  I  med 
ham  i  Bønnen?  Staar  I  paa  en  god  Fod  med  ham,  eller  har  I 
optændt  hans  Vrede  imod  eder?  En  Gang  imellem  maaske, 
naar  Sygdommen  gæster  Hjemmet,  naar  Dødens  kolde  Fingre 
synes  at  gribe  om  eders  Kære,  da  er  I  villige  til  at  bede,  er  I 
ikke?  Men  beder  I  til  en  fremmed,  til  én,  som  ikke  kender 

eder  paa  den  Maade,  som  han  onskede  at  kende  eder?  Nedriv 
det  Alter  til  den  ukendte  Gud  og  set  et  andet  op,  indviet  til 
den  sande  og  levende  Gud,  vore  Fædres  Gud,  Himmelens  og 
Jordens  Herre,  vore  Aanders  Fader,  hvis  Børn  vi  er. 

Efter  Kristi  personlige  Virksomhed  paa  Jorden  kom  den 
apostoliske  Periode,  og  Kirken  blev  oprettet  med  en  fuldkom- 
men Organisation  og  i  en  FyFde,  som  maaske  aldrig  før  var 
kendt.  Og  i  denne  Kirke  var  der  Apostle  og  Profeter,  Evan- 
gelister, Hyrder  og  Lærere,  Biskopper,  Ældster,  Præster  og 
Diakoner,  og  de  virkede  alle  i  deres  forskellige  Kaldelser. 

Men  Menneskene  begyndte  at  glemme  deres  Gud  igen,  og 
Mørkets  Skygger  lagde  sig  over  Verden,  og  saa  tykt  blev  dette 
Mørke,  at  Menneskeheden  tabte  Gud  af  Sigte  og  kendte  ham 
ikke  mere.  Da  begyndte  Menneskers  Teorier  at  udforme  og 
danne  sig  en  Gud,  der  syntes  at  passe  til  de  populære  Idéer. 
Man  talte  om  Gud  som  et  Noget,  der  fyldte  hele  Rummet  og 
ikke  havde  Legeme  eller  Dele.  Den  Gud,  der  blev  optænkt  i 
den  morke  Tidsalder,  der  fulgte  efter  det  store  Frafald,  var  en 
umaadelig  stor  Intethed.  Hvor  frygtelige  var  ikke  Følgerne  af 
en  saadan  fantastisk  Opfattelse! 

DEN  NYE  OG  SIDSTE  UDDELING. 
Men  som  det  har  været  forudsagt,  skulde  der  i  disse  de  sidste 
Dage  oprettes  en  Tidernes  Fyldes  Husholdning,  og  denne  blev 
paabegyndt  ved  en  Aabenbarelse  af  Faderen  og  Sønnen,  der 
viste  sig  for  Profeten  Joseph  Smith.  Efter  Frafaldets  mange 
Aarhundreder  kunde  Kriste  Kirke  ikke  oprettes  igen  paa  Jor- 
den uden  ved  ny  Aabenbaring.  Da  Tiden  tilsidst  kom,  i  Be- 
gyndelsen af  det  nittende  Aarhudrede,  da  det  behagede  Gud 
at  aabenbare  noget  nyt  til  Menneskene,  hvorfor  gik  han  saa 
ikke  til  en  af  de  eksisterende  Kirker  i  Stedet  for  at  oprette  en 
helt  ny  Kirke?  Som  Svar  herpaa  spørger  jeg:  Hvilken  Kirke 
kunde  Herren  have  valgt?  Hvilken  Kirke  vilde  have  lyttet  til 
ham?  De  lærte  alle,  at  han  ikke  var  til  som  et  personligt  Væ- 
sen. De  lærte,  at  Gud  var  —  jeg  var  ved  at  sige  et  formløst 

Noget,  men  jeg  vil  bruge  det  for  anvendte  Udtryk,  at  Gud  var 
et  formløst  Intet,  opfyldende  hele  Rummet,  men  alligevel  be- 
gavet med  Intelligens;  var  en  Helhed  saa  stor  som  Universet, 
men  havde  ingen  Dele! 

Hvor  kunde  Herren  have  oprettet  sin  Kirke  paa  en  saadan 
Grundvold  som  denne?  Han  maatte  aabenbare  sig  for  at  vise, 
hvem  han  var,  og  hvorledes  han  saa  ud.  Det  var  nodvendigt 
at  bringe  den  tabte  Kundskab  tilbage  til  Jorden  igen,  nemlig 
at  han  er  en  Personlighed,  at  Faderen  og  Sonnen  er  to  sær- 
skilte Personer  med  Legemer  af  Kod  og  Ben,  ophøjede  Væ- 
sener, fuldkomne  og  herliggjorte. 

Vi  kan  dyrke  Gud,  dersom  vi  kender  noget  til  ham,  men 
hvorledes  kan  vi  tilbede  et  ubegribeligt  Væsen,  som  vi  intet 
véd  om?  Hvorledes  kan  vi  forestille  os  noget,  som  ingen  kan 
vide  noget  om?  Ingen  af  os  kan  fatte  Gud  i  hans  Herligheds 
Fylde,  men  hvem  af  os  vil  ikke  kunne  fatte  ham  tildels?  Er  vi 
ikke  hans  Børn?  De  mindes,  at  Filip  en  Gang  sagde  til  Frel- 
seren: »Vis  os  Faderen,  og  det  er  os  nok.« 

»Jesus  siger  til  ham:  »Saa  lang  en  Tid  har  jeg  været  hos 
eder,  og  du  kender  mig  ikke,  Filip?  Den,  som  har  set  mig,  hal- 
set Faderen;  hvorledes  kan  du  da  sige:  Vis  os  Faderen?« 

I  vort  Nutidssprog  kunde  det  udtrykkes  saaledes:  Filip,  jeg 
har  været  saa  længe  hos  eder,  og  dog  sporger  du  om  dette? 
Dersom  du  vil  kende  Faderen,  da  se  paa  mig.  Jeg  er  i  hans 
Lignelse. 

RAABET  OM  OMVENDELSE. 

Hvor  tydelig  og  ligefrem  er  ikke  denne  Opfattelse  af  Gud? 
Han  er  et  virkeligt,  haandgribeligt  Væsen  og  ikke  et  Intet. 
Dette  er  den  Gud,  vi  som  en  Kirke  tilbeder  og  forkynder  for 
Verden,  og  vi  forkynder  det  samme  Evangelium,  som  blev 
prædiket  saa  langt  tilbage  som  i  Adams  Dage,  og  hvis  Hoved- 
bud var  Omvendelse.  Det  var  Raabet,  som  lod  til  Adams 
umiddelbare  Efterkommere,  Børnene  af  den  første  Slægt,  og 
dette  Raab  har  lydt  ned  gennem  Tiderne  fra  dem,  som  har 

modtaget  Myndighed  fra  Gud  i  Evangeliets  forskellige  Hus- 
holdninger. Saaledes  lød  det  i  Adams  Uddeling  eller  Hus- 
holdning, ligeledes  i  Enoks,  Noas,  Abrahams  og  Mose  Ud- 
deling, og  saaledes  lod  det  igen  i  Messias  Husholdning,  op- 
rettet og  repræsenteret  af  Kristus  selv;  thi  han  kaldte  Men- 
neskene til  Omvendelse.  Omvender  eder,  var  Hovedindholdet 
af  Frelserens  og  Apostlenes  Ord,  og  saaledes  er  det  i  Dag. 
Herrens  Raab  til  Menneskene  er  —  omvender  eder!  Omvender 
eder,  medens  I  kan,  thi  uden  Omvendelse  kan  I  ikke  faa 
nogen  Plads  i  Guds  Rige. 

Jeg  beder,  at  disse  Sandheder  maa  finde  Plads  i  vore  Hjer- 
ter og  bevæge  os  til  Handling,  til  maalbevidst  Arbejde,  og  at 
vore  Tanker  maa  være  af  en  saadan  Beskaffenhed,  at  de  leder 
os  til  Kundskaben  om  Gud,  at  vi  maa  blive  værdige  til  evigt 
Liv,  i  Jesu  Kristi  Navn.  Amen. 


EN  SAMMENLIGNING 

Som  det  maaske  vil  være  mange  bekendt,  blev  der  sidste 
Vinter  organiseret  en  ny  Stav  i  Zion  i  det  sydlige  Californien, 
hvor  et  stort  Antal  Sidste-Dages  Hellige  boede.  Det  var  for  at 
samle  og  forene  disse  til  en  fast,  kirkelig  Organisation,  at 
denne  Stav  blev  dannet,  og  ikke  for  at  Folk  skulde  flytte  der- 
til fra  Utah  eller  Idaho,  og  for  at  dette  tydeligt  skulde  blive 
forstaaet,  har  Kirkens  øverste  Præsidentskab  udsendt  en  Ad- 
varsel til  alle  Kirkens  Medlemmer  i  Klippebjergene  mod  at 
sælge  deres  Hjem  og  rejse  til  Californien  i  den  Tro  derved  at 
kunne  bedre  deres  Omstændigheder.  Om  dette  er  deres  Hen- 
sigt, vil  de  i  de  fleste  Tilfælde  blive  skuffede,  thi  det  er  Her- 
rens Vilje,  at  de  skal  fortsætte  Opbyggelsesarbejdet  i  Bjerge- 
nes Dale,  deres  hidtidige  Hjem,  og  faa  de  tilbageværende  øde 
Steder  til  at  blomstre  som  en  Rose. 

Dette  er  i  fuld  Overensstemmelse  med,  hvad  Brigham  Young 
sagde  for  over  60  Aar  siden.  I  en  Tale  holdt  den  12.  Juni  18C0 
sagde  Præsident  Young  blandt  andet: 

»Der  er  et  stort  Arbejde  for  de  Hellige  at  udfore.  Stræb  efter 
at  forbedre  og  forskønne  alt  det,  der  omgiver  eder.  Dyrk  Jor- 
den og  uddan  eders  aandelige  Evner.  Byg  Stæder,  smyk  eders 
Boliger,  anlæg  Haver,  Parker  og  Vingaarde  og  gor  Jorden  saa 
behagelig,  at  riaar  I  betragte  Frugten  af  eders  Arbejde,  I  da 
kan  gøre  det  med  Fornøjelse,  og  at  Englene  kan  fryde  sig  ved 
at  besoge  eders  hyggelige  Hjem.  Men  glem  imidlertid  ikke 
samtidig  at  uddanne  eders  Aand  med  alle  Himmelens  Naade- 
gaver. 

Synden  maa  overvindes  og  Retfærdigheden  ophøjes,  indtil 
Jesus  regerer  som  Nationernes  Konge,  ligesom  han  nu  er  de 
Helliges.  Dette  er  ikke  til  Skade  for  de  Ugudelige,  thi  de  har 
Lejlighed  til  at  modtage  Kærlighedens  Tilbud,  hvis  de  ønsker 
det.  Ingen  vil  blive  tvungne  dertil.  Alle  kan  frit  spise,  drikke 
og  mætte  sig,  om  de  vil,  og  hvis  de  foretrækker  at  nojes  med 
Skallerne,  kan  de  faa  deres  Ønske  opfyldt.  Lad  enhver,  der 
ønsker  at  rejse  til  Californien,  blot  rejse,  thi  vi  trænger  ikke 
til  saadanne  Folk  her.  Dette  Land  er  særdeles  godt  skikket  til 
at  udskille  dem,  der  ikke  er  komne  hertil  for  deres  Religions 
Skyld.  Bjergene,  Ørknerne,  de  golde  Sletter,  det  strenge  Ar- 
bejde og  den  tarvelige  Kost  er  alt  af  en  saadan  Beskaffenhed, 
at  de,  der  ikke  elsker  Sandheden,  vil  gaa  til  Californien  eller 
andre  Steder  o,g  vi  er  glade  for  at  blive  af  med  dem.  Nogle  af 
dem,  der  er  her  nu,  burde  ligeledes  rejse,  medmindre  de  om- 
vender sig  og  bliver  skikkelige  Folk. 

Vær  trofaste,  ydmyge  og  paapasselige,  hold  eder  nær  til 
Herren  i  Bønnen  og  efterlev  altid  eders  Religion.« 


LUK  DØREN   OP. 

Luk  Doren  op;  lad  ind  den  friske  Luft! 
Brisen  er  mild  og  liflig  Blomstens  Duft, 
Glæde  og  Fryd  gor  Jorden  skøn  i  Dag 
Den  banker  paa  vor  Dor  med  raske  Slag  — 
Luk  Døren  op! 


224 


Luk  Doren  op  for  Solens  Straaleskær, 
Den  har  et  Smil  til  dig  og  til  enhver; 
Dugdraaber  skinner  i  dens  gyldne  Pragt, 
Selv  Taarer  bliver  som  en  himmelsk  Dragt 
Luk  Doren  op! 

Luk  Sjæledoren  op;  lad  ind  en  Sværm 
Af  stærke,  rene  Tanker,  Dydens  Værn, 
Der  vokse  vil  og  modnes  i  dit  Bryst, 
Og  deres  Frugt  dig  give  evig  Trost  — 
Luk  Doren  op! 

Luk  Hjertedøren  op;  giv  Hjælp,  husval 
Hver  Sjæl,  som  er  i  Trang  og  lider  Kval. 
Da  fyldes  Hjertet  med  en  himmelsk  Fryd, 
Og  alt  omkring  os  har  da  Englelyd  — 
Luk  Døren  op! 


H. 


DØDSFALD. 

Søster  Christiane  Jochumsen  dode  i  Kobenhavn  den  19. 
Juni  1923  af  Alderdomssvaghed  i  en  Alder  af  89  Aar.  Hun 
blev  født  i  Frederikshavn,  Danmark,  den  26.  Januar  1834  og 
døbt  den  20.  Oktober  1910.  Begravelsen  fandt  Sted  fra  Vestre 
Kirkegaards  Kapel  den  24.  Juni  under  stor  Deltagelse  af  Me- 
nighedens Medlemmer.  Sang  udførtes  af  Koret,  og  Valdemar 
Jacobsen  sang  en  Solo.  Gudstjenesten  lededes  af  Ældste  Louis 
Hansen,  der  holdt  Talen.  Graven  indviedes  af  Ældste  Emil 
Andersen. 

